eelnõu
NARVA  LINNAVALITSUS 

KORRALDUS

Narva







      02.05.2018  nr ..….................

Pruuka kraav V6 aadressil
asuvale ehitisele teenindusmaa määramine

ja maaüksuse ostueesõigusega erastamine 

(Aiandusühistu Narva Žasmini Aiad) 

1. Asjaolud ja menetluskäik
Aiandusühistu Narva Žasmini Aiad (rg-kood 8054814, aadress: Rahu tn 32-49, 20608 Narva linn, Ida-Viru maakond) esitas 29.12.1997 aiandusühistu üldmaa erastamiseks  ostueesõigusega erastamise avalduse. 
Aiandusühistu Narva Žasmini Aiad üldmaa asub ENSV Narva linna RSN TK 06.09.1988 otsusega nr 355 " Aianduskooperatiividele „Žasmin“, „Laine“, „Jantar“, „Landõš“ ja gaasitanklale maade andmine " määratud maa-alal ning piirid ja pindala on täpsustatud aiandusühistu krundijaotusplaaniga, mis on kinnitatud maakatastris 2000 aastal. 
Aiandusühistu Narva Žasmini Aiad üldmaa piirides asub aiandusühistule kuuluv ehitis (kraav), mille kasutamise otstarve on  kuivendusrajatis (21532).
Maaüksusele, millel asub nimetatud ehitis, määrati aadress Pruuka kraav V6 Narva linnavalitsuse 20.09.2017.a korraldusega nr 906-k.
2. Õiguslikud alused

2.1. Kohaliku omavalitsuse korralduse seaduse  §30 lõike 1 punkti 3  kohaselt valla- või linnavalitsus lahendab ja korraldab kohaliku elu küsimusi, mis ei kuulu volikogu pädevusse;

2.2. Kinnitatud Vabariigi Valitsuse 30. juuni 1998.a määrusega nr 144 “Ehitise teenindamiseks vajaliku maa määramise korra“ punkti 12 kohaselt linna- või vallavalitsus määrab ehitise teenindamiseks vajaliku maa suuruse ja piirid;

2.3. Narva Linnavalitsuse Arhitektuuri – ja Linnaplaneerimise Ameti põhimääruse § 8 punkti 4 kohaselt Geodeesia ja maakorralduse osakonna üks põhiülesannetest on maa ostueesõigusega erastamiseks, riigimaale hoonestusõiguse seadmiseks, maa riigiomandisse jätmiseks ja kinnisasjaga liidetava maa erastamiseks olevate toimingute teostamine ja linnavalitsuse haldusaktide eelnõude ettevalmistamine ja sama paragrahvi punkti 10 kohaselt  katastriüksuste sihtotstarbe määramiseks või muutmiseks haldusaktide eelnõude ettevalmistamine ja edastamine linnavalitsusele kinnitamiseks;

2.4. Juhindudes Maareformi seaduse § 20 lõikest 1; § 21 lõikest 4, 5; § 22 lõikest 1; § 221 lõikest 1, 6; § 23 lõikest 1, 5; Vabariigi Valitsuse 06.11.1996.a. määrusega nr 267 kinnitatud “Maa ostueesõigusega erastamise korrast“; maakatastriseaduse §20 lõikest 5, 53; Vabariigi Valitsuse 29.04.1997.a. määrusega nr 88 kinnitatud “Plaani- või kaardimaterjali alusel katastriüksuse moodustamise korra“ punktist 6; Narva Linnavolikogu 25.09.2003.a. otsusest nr 120/21 ”Volitatud esindajate kinnitamine”; Majandus-ja taristuministri 02.06.2015.a. määrusest nr 51 „Ehitise kasutamise otstarvete loetelu“, Vabariigi Valitsuse 23. oktoobri 2008.a määrusest nr 155 „Katastriüksuse sihtotstarvete liikide ja nende määramise kord“.

3. Otsus
3.1. Määrata vastavalt korraldusele lisatud katastriüksuse plaanile Pruuka kraav V6 aadressil asuvale ehitise teenindamiseks vajaliku maa piirid ja suurus 990 m², millest 182 m2 on ehitise alune maa;
3.2. Maa erastamiseks moodustatakse kaardimaterjali alusel Pruuka kraav V6 katastriüksus nr 39 ortofotoplaanil nr 65.922 maa sihtotstarbega veekogude maa (006; V) 100%;
3.3. Punktis 3.2. nimetatud maa-ala erastatakse ostueesõigusega Aiandusühistu Narva Žasmini Aiad (rg-kood 8054814, aadress: Rahu tn 32-49, 20608 Narva linn, Ida-Viru maakond)  nimele;
3.4. Vastavalt 25.04.2018 maa maksustamishinna aktile on Pruuka kraav V6 maaüksuse maksustamishind 20 eurot;
3.5. Maa kasutamisel kehtivad kitsendused:

- ehitiste renoveerimine ja uusehitiste rajamine kooskõlastada Narva Linnavalitsusega;


- täita Narva linna heakorra eeskirja;


- lubada kinnisasjal asuvate linnale ja kolmandatele isikutele kuuluvate liinide, trasside ja muude kommunikatsioonide takistamatut kasutamist, hooldamist ja rekonstrueerimist. 

4. Rakendussätted
4.1. Korraldus jõustub seadusega sätestatud korras.
4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

